《记梦》
清代·陈之纲

胡为在深谷，朝旭开新晴。苍崖荫松柏，浮翠滴空明。

道人四五荫，羽衣翩跹轻。一人化为鹤，导余前溪行。

惝恍入古寺，寺古忘其名。中有庞眉翁，聚石谈无生。

听之久伫立，语陂理却平。飒然长风鸣，幽鸟时一惊。

山溜何泠泠，兼之清磬声。

作者简介：陈之纲，字旭峰，鄞县人。乾隆庚戌进士，官国子监助教。有《杏本堂诗集》。